Pressemeddelelse

December 2011

Mandehørm, sjove anekdoter, Le Mans og hestekræfter

**Her er julegaven, der matcher mænd i alle aldre. En bog, der vækker nysgerrigheden, både når det kommer til spændende og sjov læsning, mandehørm og drengedrømme.**

**Det er lykkedes for Christian Frost at lave en bog om Peugeot, man bare må læne sig tilbage og fordybe sig i.**

Alt det vi mangler at vide om biler og Peugeot

Forfatter Christian Frost tager os på en rejse i gennem Peugeots historie og krydrer den med spændende og sjove anekdoter om tilblivelsen. Vi starter 200 år tilbage i tiden, hvor de første spæde skridt blev taget i forhold til bilproduktionen. Vi læser om Frédéric Bartholdi, der designede Peugeots løveemblem på næsten samme tid, som han skabte monumentet for frihedsgudinden. Vi hører om peberkværnen, der blev en stor succes og dermed lagde grundstenene til Peugeot-bilerne, og om Eiffeltårnet, hvis elevator på magisk vis gik i stykker, så nazisterne måtte tage trappen for at placere deres fane på toppen”.

Christian Frost formår på én og samme tid at forene historiske fortællinger med ægte mandehørm, racerbiler og flotte fotos.

Et udvalg af de mange spændende detaljer fra bogen

*”Breer og hans team var mildt sagt forbløffede over at opdage, at aerodynamikken på datidens biler var så katastrofal, at det faktisk havde været bedre, hvis de kørte baglæns”.*

*”Instrumentbordet beklædt i læder smyger sig omkring dig, akkurat som den høje skulderlinje, der er forskellen mellem et cockpit og en kabine”.*

*”Cycles Peugeot var en af de sidste cykelfabrikanter, der sponsorerede sit eget hold til Tour de France, hvilket man har gjort siden 1905”.*

*”Bremsepedalen er fast, præcis, delikat – også når du kommer dertil, hvor bremserne begynder at få nok”.*

De færreste bilfabrikanter har 200 års historie bag sig

Christian Frost fortæller om tilblivelsen af bogen: *”Vi har altid gerne ville lave en bog om Peugeot, da det trods alt er de færreste bilfabrikanter, som har en historie, der går 200 år tilbage og stadig er ejet af den oprindelige familie. Og så er Peugeot jo den bil du kører i til hverdag, hvilket bare gør det endnu mere spændende. Peugeot har prøvet så meget forskelligt men alligevel formået at have forbrugerne i fokus. Biler som Eclipse og 205 GTI kom til at definere en hel generation. Det var den slags biler alle havde drømt om, men alligevel var de opnåelige for de fleste”.*

Christian Frost fortæller at han havde mange sjove oplevelser med arbejdet af bogen, men husker især historien om George Paulin, som i tiden før anden verdenskrig konstruerede det foldetag man stadig i dag finder på CC-modellerne. Han fik en sørgelig skæbne, på grund af

sit arbejde for modstandsbevægelsen i Frankrig, men hans Éclipse Décapotable vil altid stå som en af de mest elegante åbne biler nogensinde.

Bogen kan bl.a. købes hos den lokale Peugeot-forhandler til 299 kr.